San Francisko, një program që ndihmon restorantet dhe njerëzit në nevojë
Me ndihmën e vullnetarëve që shpërndajnë ushqime, SF New Deal është bërë një lidhje thelbësore mes punonjësve të industrisë së ushqimit në vështirësi dhe banorëve të izoluar në shtëpi.
Kur pandemia e koronavirusit goditi vendin, miliona qytetarë të moshuar, njerëz me aftësi të kufizuara dhe të tjerë u shkëputën nga burimet e tyre të zakonshme të ushqimit. Në të njëjtën kohë, restorantet u detyruan të mbylleshin dhe të pushonin nga puna personelin e tyre. Në San Francisko, një bukëpjekëse e shkathët po siguron mbështetje duke lidhur bizneset e ushqimit me ata që kanë nevojë për ushqime. Korrespondenti i Zërit të Amerikës, Matt Dibble sjellë hollësitë. Kur Hang Truong hapi restorantin e saj Noodle Girl, ajo po realizonte një ëndërr për të sjellur në Kaliforni ushqimin me të cilin u rrit në dyqanin e prindërve të saj në Vietnam. Pastaj filloi pandemia dhe ëndrra e saj mori një goditje. Noodle Girl, si shumë restorante të tjera në zonën e San Francisko, u detyruan të mbylleshin. Bukëpjekësja Lenore Estrada po përballej me të njëjtin problem. Zonja Estrada u mobilizua shpejt, dhe me një donacion të madh nga një mik në botën e teknologjisë, ajo themeloi organizatën SF New Deal. Ajo i paguan bizneset si Noodle Girl për të përgatitur ushqime të cilat shpërndahen nga vullnetarët për të moshuarit dhe njerëzit e tjerë në nevojë. Me ndihmën e vullnetarëve që shpërndajnë ushqime, SF New Deal është bërë një lidhje thelbësore midis dy komuniteteve në nevojë, mes punonjësve të industrisë së ushqimit në vështirësi dhe banorëve të izoluar në shtëpi. thotë Lina Garcia, vullnetare e organizatës SF New Deal. Që nga marsi, organizata jofitimprurëse ka shpërndarë mbi 270,000 racione dhe ka punuar me mbi 80 restorante. thotë Hang Truong, pronare e restorantit Noodle Girl. Lenore Estrada po pret gjithashtu kohën kur ajo do të mund të përqendrohet përsëri kryesisht në biznesin e saj të gatimit.